KOMISSION ASETUS (ETY) N:o 3493/88,

annettu 9 päivänä marraskuuta 1988,

asetusten (ETY) N:o 1107/68, (ETY) N:o 685/69, (ETY) N:o 625/78 ja (ETY) N:o 1362/87 muuttamisesta interventio-ostojen edellytysten ja maito- ja maitotuotealalla yksityiselle varastoinnille myönnettävän tuen osalta

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1109/88(2), ja erityisesti sen 6 artiklan 7 kohdan, 7 artiklan 5 kohdan ja 17 artiklan 4 kohdan,

sekä katsoo, että

intervention tai yksityisen varastoinnin on sallittava tuotteiden vetäminen väliaikaisesti epätasapainoisilta markkinoilta ja saattaa ne sinne takaisin markkinoiden taas tasapainotuttua; tämän vuoksi interventiolle tarjottujen tai varastoitujen tuotteiden on oltava soveltuvia tapauksen mukaan ihmis- tai eläinravinnoksi,

elintarvikkeiden ja rehujen radioaktiivisen saastumisen sallituista enimmäistasoista ydinonnettomuuden jälkeen tai muun säteilyhätätilan aikana 22 päivänä joulukuuta 1987 annetussa neuvoston asetuksessa (Euratom) N:o 3954/87(3) määritellään säteilyhätätilassa noudatettava menettely niiden radioaktiivisen saastumisen rajojen määrittämiseksi, joita elintarvikkeiden ja rehujen on noudatettava, jotta niitä voitaisiin pitää kaupan; tämän johdosta interventio-ostot tai varastointisopimukset eivät voi koskea nämä rajat ylittäviä maataloustuotteita,

kolmansista maista peräisin olevien maataloustuotteiden tuontiedellytyksistä Tshernobylin ydinvoimalaonnettomuuden jälkeen 30 päivänä toukokuuta 1986 annetussa neuvoston asetuksessa (ETY) N:o 1707/86(4), sellaisena kuin se on viimeksi muutettuna asetuksella (ETY) N:o 624/87(5), vahvistetaan radioaktiivisuuden enimmäistasot; asetuksen (ETY) N:o 1707/86 voimassaolon päätyttyä sisällytettiin nämä samat tasot sen korvaavan neuvoston asetuksen (ETY) N:o 3955/87(6) 3 artiklaan; nämä enimmäisrajat ylittäviä maataloustuotteita ei voida pitää laadultaan virheettöminä, aitoina ja myyntikelpoisina,

on todettu, että osa yhteisön maataloustuotannosta on saastunut radioaktiivisesti eri määrin mainitun onnettomuuden jälkeen; olisikin tarkennettava, etteivät interventio-ostot tai varastosopimukset voi koskea yhteisöstä peräisin olevia, asetuksen (ETY) N:o 3955/87 3 artiklassa vahvistettuja arvoja ylittäviä maataloustuotteita; on syytä muuttaa grana padano- ja parmigiano reggiano -juustojen markkinoiden interventiotoimenpiteiden soveltamista koskevista yksityiskohtaisista säännöistä 27 päivänä heinäkuuta 1968 annettua komission asetusta (ETY) N:o 1107/68(7), sellaisena kuin se on viimeksi muutettuna asetuksella (ETY) N:o 14/84(8), voin ja kerman markkinoiden interventiotoimenpiteiden soveltamista koskevista yksityiskohtaisista säännöistä 14 päivänä huhtikuuta 1969 annettua komission asetusta (ETY) N:o 685/69(9), sellaisena kuin se on viimeksi muutettuna asetuksella (ETY) N:o 2791/88(10), rasvattoman maitojauheen julkisen varastoinnin soveltamista koskevista yksityiskohtaisista säännöistä 30 päivänä maaliskuuta 1978 annettua komission asetusta (ETY) N:o 625/78(11), sellaisena kuin se on viimeksi muutettuna asetuksella (ETY) N:o 3711/86(12), ja asetuksen (ETY) N:o 777/87 soveltamista koskevista yksityiskohtaisista säännöistä rasvattoman maitojauheen interventio-ostoille ja yksityiselle varastoinnille myönnettävän tuen osalta 18 päivänä toukokuuta 1987 annettua komission asetusta (ETY) N:o 1362/87(13),

säteilyhätätilasta johtuvan elintarvikkeiden radioaktiivisen saastumisen taso vaihtelee onnettomuuden luonteen ja tuotetyypin mukaan; tämän vuoksi päätös valvonnan säätämisen tarpeesta sekä valvontatoimenpiteet olisi mukautettava kuhunkin tilanteeseen ja otettava huomioon esimerkiksi alueiden ominaispiirteet, tuotteet ja kyseiset radionuklidit, ja

maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN:

1 artikla

1. Lisätään asetuksen (ETY) N:o 1107/68 2 artiklan 1 kohtaan c alakohta seuraavasti:

"c) juustojen radioaktiivisuuden hyväksytyt, yhteisön lainsäädännössä sallitut enimmäistasot eivät ylity. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 804/68 30 artiklassa säädetyn menettelyn mukaisesti.

(*) EYVL N:o L 371, 30.12.1987, s. 14"

2. Lisätään asetuksen (ETY) N:o 685/69 2 artiklaan 3 kohta seuraavasti:

"3. Voin radioaktiivisuuden hyväksytyt, yhteisön lainsäädännössä sallitut enimmäistasot eivät ylity. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 804/68 30 artiklassa säädetyn menettelyn mukaisesti.

(*) EYVL N:o L 371, 30.12.1987, s. 14"

3. Lisätään asetuksen (ETY) N:o 685/69 23 artiklan 1 kohdan ensimmäiseen alakohtaan seuraava:

"ja joiden radioaktiivisuuden hyväksytyt, yhteisön lainsäädännössä sallitut enimmäistasot eivät ylity. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 804/68 30 artiklassa säädetyn menettelyn mukaisesti."

4. Lisätään asetuksen (ETY) N:o 625/78 1 artiklan 1 kohtaan e alakohta seuraavasti:

"e) jonka radioaktiivisuuden hyväksytyt, yhteisön lainsäädännössä sallitut enimmäistasot eivät ylity. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 804/68 30 artiklassa säädetyn menettelyn mukaisesti.

(*) EYVL N:o L 371, 30.12.1987, s. 14"

5. Lisätään asetuksen (ETY) N:o 1362/87 2 artiklan 2 kohdan ensimmäiseen alakohtaan e luetelmakohta seuraavasti:

"e) noudattaa radioaktiivisuuden hyväksyttyjä, yhteisön lainsäädännössä sallittuja enimmäistasoja. Yhteisöstä peräisin oleviin Tshernobylin ydinvoimaonnettomuuden vuoksi saastuneisiin tuotteisiin sovellettavat tasot vahvistetaan neuvoston asetuksen (ETY) N:o 3955/87(*) 3 artiklassa. Tuotteen radioaktiivisen saastumisen tasoa valvotaan ainoastaan, jos tilanne sitä edellyttää ja tarpeellisen ajanjakson ajan. Tarpeen vaatiessa valvontatoimenpiteiden kesto ja soveltamisala määritetään asetuksen (ETY) N:o 804/68 30 artiklassa säädetyn menettelyn mukaisesti.

(*) EYVL N:o L 371, 30.12.1987, s. 14"

2 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 9 päivänä marraskuuta 1988.

Komission puolesta

Frans ANDRIESSEN

Varapuheenjohtaja

(1) EYVL N:o L 148, 28.6.1968, s. 13

(2) EYVL N:o L 110, 29.4.1988, s. 27

(3) EYVL N:o L 371, 30.12.1987, s. 11

(4) EYVL N:o L 146, 31.5.1986, s. 88

(5) EYVL N:o L 58, 28.2.1987, s. 101

(6) EYVL N:o L 371, 30.12.1987, s. 14

(7) EYVL N:o L 184, 29.7.1968, s. 29

(8) EYVL N:o L 3, 5.1.1984, s. 13

(9) EYVL N:o L 90, 15.4.1969, s. 12

(10) EYVL N:o L 250, 9.9.1988, s. 11

(11) EYVL N:o L 84, 31.3.1978, s. 19

(12) EYVL N:o L 342, 5.12.1986, s. 8

(13) EYVL N:o L 129, 19.5.1987, s. 9